Nuwe gratis Cincinnati Bell Blaze (Commtiva Z71) Barcode Scanner Programme aflaai
Nuwe gratis Barcode Scanner Programme vir Cincinnati Bell Blaze (Commtiva Z71)
15 Oct 12 In Nut van die stelsel, Barcode Scanner
Kry die Tag inligting Tags te scan en interaksie met die wêreld in 'n nuwe manier! Die Microsoft Tag inligting kan jy direk verbind met 'n hele nuwe wêreld van inligting en vermaak. Geen behoefte lang URL of teks kort kodes te tik, net scan die Tag met jou selfoon waar jy kyk. Microsoft Tag 2D barcodes omskep tradisionele bemarking, soos gedrukte advertensies, advertensieborde verpakking en LCD displays, in lewende skakels wat dadelik toegang tot inligting, video's en ander materiaal aanlyn... IMF kritiseer Eurosone-hulppakket aan Grieke – praag.co.za — 20 jaar jonk!
IMF kritiseer Eurosone-hulppakket aan Grieke
Die Internasionale Monetêre Fonds het die voorwaardes van die finansiële reddingspakket deur die Eurosone aan Griekeland skerp gekritiseer omdat hulle meen die land se skuld sal waarskynlik binne die volgende twee jaar twee keer soveel as die nasionale inkomste styg.
Die IMF sê ook dat die Eurosone nou veel verder sal moet gaan om Griekeland se skuldprobleem voldoende aan te spreek.
Die organisasie is ook krities oor die hervormingsmaatreëls wat op Griekeland afgedwing word en het dit as onrealisties en onvoldoende afgemaak.
Die Griekse parlement het intussen die nuutste maatreëls aanvaar om in aanmerking te kom vir die derde hulppakket.
Van die 300 parlementslede het 229 ten gunste van die besuinigingsmaatreëls gestem, terwyl 64 daarteen gestem en ses buite stemming gebly het.
Die eerste minister, Alexis Tsipras het opposisielede se stemme nodig gehad om die hervormings deur te voer terwyl verskeie lede van sy kabinet teen die voorstelle gestem het.
Van die hervormingsmaatreëls wat die parlement moes aanvaar sluit in pensioenaanpassings, verhogings in belasting op toegevoegde waarde en beperkings op staatsbesteding.
Tsipras het voor die stemmery oor die maatreëls gesê daar is geen alternatief indien Griekeland ‘n algehele finansiële ineenstorting wil voorkom nie.
Die Europese Kommissie het amptelik voorgestel dat `n korttermyn-lening van meer as R90 miljard aan Griekeland gegee word totdat die reddingsboei van die Eurogebied gefinaliseer is.
Dit sal betaal word uit `n fonds waartoe al die 28 lidlande van die Europese Unie bydrae.
Die voorstel is met heftige teenkanting begroet van die lande wat nie die Euro gebruik nie. Lande soos Brittanje, Denemarke, die Tsjeggiese Republiek en ander wat nie deel van die Eurogebied is nie, sê hulle weier om te betaal vir die probleme wat by die Eurogebied hoort.
Die Kommissie sê hy sal wyses probeer vind sodat die EU-lidlande buite die Eurogebied nie waarborge oor die volgende paar weke hoef te verskaf nie.
Skrywer praagGepubliseer op 16 Julie 2015 Kategorieë Internasionale nuus, NuusSleutelwoord euro, Eurosone, Griekeland, huloppakket, IMF, skuld
Vorige Vorige artikel: Magsbalans in Midde-Ooste verander na Iran-ooreenkoms
Volgende Volgende artikel: Oproer in Steelpoort by myne